paragraph_text: Sredinom kolovoza, ustaše su počeli slati Židove u Treći reich. Prvi vagoni s oko 1000 Židova, među kojima 700 djece, upućeni su izravno u logor Auschwitz 15. kolovoza. Tada je u Tenju je došao Dominik Hinko Piccilli, zapovjednik logora Jasenovac III-Ciglana i odveo dio Židova u Jasenovac. Krajem kolovoza krenuo je treći i posljednji transport iz Tenje. Dva vagona tog transporta odvedena su u Jasenovac, a ostatak od oko 600 logoraša pridružen je transportu iz Lobora i otpremljen u njemačke logore.